NA SALA MO 
VUKU KINA 
ENA MATA NI 
KALOU 


Sa gai yaco mai vei na vuku? ia evei na vanua ni 
kila ka? Ka sa kaya vua na tamata, Raica, na 
rerevaka na Turaga, sai koya ogori na vuku; ka sa 
yalomatua na lako tani mai na ca. JOPE 28:20, 28 


Na rerevaka na Turaga sa itekitekivu ni vuku: sa tu vei ira 
kecega sa muria na nona ivakaro na yalomatua: sa tudei 
ka sega ni mudu na nona vakacaucautaki. SAME 111:10 


Au sa gai raica ni vuku sa uasivia na ka lialia, me vaka 
na rarama sa uasivia na butobuto. Dauvunau 2:13 


Na vuku sa vakaukauwataki ira na vuku cake mai vei ira 
na tini na tamata gaga era tiko ena koro. Dauvunau 7:19 


la kevaka sa lailai na vuku vua e dua vei kemudou, me 
kerea vua na Kalou, o koya sa solia vakalevu kivei ira 
kecega na tamata, ka sega ni veivakadirideini; ka na soli 
vua. la me kerekere ena vakabauta, ka kakua ni 
vakatitiga. la ko koya sa lomalomarua sa vaka na ua ni 
wasawasa sa biligi ena cagi ka viritaki. la me kakua ni 
nanuma na tamata ko ya ni na rawata e dua na ka mai 
vua na Turaga. Na tamata sa vakasama ruarua ena sega 
ni dei ena nona ivalavala kecega. JEMESA 1:5-8 


O cei na tamata vuku ka sa kila ka ena kemudou maliwa? 
me vakaraitaka vua na nona veivosaki vinaka na nona 
cakacaka ena yalomalua ni vuku. la na vuku mai cake sa 
savasava taumada, sa na gai vakacegu, yalomalua, ka 
rawarawa na garauni, Sinai ena loloma cecere kei na vua 
vinaka, ka sega ni veivakaduiduitaki, ka sega ni 
veivakaisini. JEMESA 3:13, 17 


Na rerevaka na Turaga sa itekitekivu ni kila ka: ia ko ira 
na lialia era beca na vuku kei na ivakasala. VOSA 
VAKAIBALEBALE 1:7 


Sa kalougata na tamata sa kunea na vuku, kei koya sa 
rawata na yalomatua. VOSA VAKAIBALEBALE 3:13 


Na luvegu, kevaka ko na cigoma na nogu vosa, ka 
vunitaka vata kei iko na nogu ivakaro; Mo vagolea na 
daligamu ki na vuku, ka vakayagataka na lomamu mo 
kila ka kina; lo, kevaka ko sa tagi ena kila ka, ka laveta 
cake na domomu mo kila ka kina; Kevaka ko sa 
vakasagarai koya me vaka na siliva, ka vakasagarai koya 
me vaka na iyau vuni; Ko na gai kila na rerevaka na 
Turaga, ka kunea na kilaka ni Kalou. Ni sa solia na Turaga 
na vuku: mai gusuna sa lako mai kina na kila ka kei na 
yalomatua. Sa vakadavora na vuku ena vuku vei ira na 
yalododonu: sa nodra ivau ni ivau ko koya vei ira era sa 
lako vakadodonu. Sa muria na sala ni veilewai, ka 
maroroya na nodra sala na nona yalododonu. la ko na qai 
kila na ivalavala dodonu, kei na lewa, kei na 
veivakaduavatataki; lo, na sala vinaka kecega. 

VOSA VAKAIBALEBALE 2:1-9 


Mo kila ka, mo kila ka: kakua ni guilecava; kakua ni lutu 
tani mai na vosa ni gusugu. Kakua ni biuti koya, ka na 
maroroi iko ko koya: lomani koya, ka na maroroi iko ko 
koya. Na vuku sa ka levu duadua; o koya mo rawata kina 
na vuku: ia mo kila ka kecega. Dou vakacerecerei koya, 
ka na tokoni iko ko koya: ena kauti iko mai ko koya mo 
dokai, ni ko sa mokoti koya. Ena solia ki ulumu e dua na 
iukuuku ni loloma soli wale: ena solia vei iko e dua na 
isala ni lagilagi. VOSA VAKAIBALEBALE 4:5-9 


Na rerevaka na Turaga sa itekitekivu ni vuku: ia na kilai 
ni ka tabu sa ikoya na kila ka. VOSA VAKAIBALEBALE 9:10 


Sa vaka na qito vua na lialia me kitaka na ca: ia na 
tamata yalomatua sa vuku. Na gusudra na yalododonu sa 
vuataka na vuku: ia na yame sa veicayaki ena muduki 
tani. VOSA VAKAIBALEBALE 10:23, 31 


Ni sa yaco na viavialevu, sa na gai madua: ia ena vuku 
vata kei ira sa yalomalumalumu. Ko koya sa sega ni vuku 
sa beci koya na wekana: ia na tamata yalomatua sa tiko 
vakacegu. VOSA VAKAIBALEBALE 11:2, 12 


Ena vakacaucautaki na tamata me vaka na nona vuku: ia 
ko koya sa yalo vakatani ena beci. 
VOSA VAKAIBALEBALE 12:8 


la ena viavialevu ga sa yaco kina na veileti: ia ena vuku 
sa vakasalataki vakavinaka. VOSA VAKAIBALEBALE 13:10 


Sa ka rekitaki koya sa dravudravua ena vuku na lialia: ia 
sa lako vakadodonu na tamata yalomatua. Na rerevaka 
na Turaga sa ivakasala ni vuku; ka sa yalomalumalumu ni 
bera na vakarokoroko. VOSA VAKAIBALEBALE 15:21, 33 


Sa dua na ka vinaka cake na rawata na vuku mai na 
koula! ka me rawati na kila ka ka ka sega ni digitaki mai 
na siliva! VOSA VAKAIBALEBALE 16:16 


Sa dua na ka vinaka cake na rawata na vuku mai na 
koula! ka me rawati na kila ka ka ka sega ni digitaki mai 
na siliva! VOSA VAKAIBALEBALE 16:16 


Ko koya sa rawata na vuku sa lomana na yalona: ko koya 
sa maroroya na yalomatua ena kunea na ka vinaka. 
VOSA VAKAIBALEBALE 19:8 


Volia na dina, ka kakua ni volitaka; na vuku talega, kei na 
ivakasala, kei na kila ka. VOSA VAKAIBALEBALE 23:23 


Ko koya sa lomana na vuku sa rekitaka na tamana: ia ko 
koya sa veitokani kei ira na dautagane sa vakayagataka 
na nona iyau. VOSA VAKAIBALEBALE 29:3 


Sa solia na vuku na ititoko kei na veivunauci: ia na gone 
sa biu tu me vakamaduataki tinana. 
VOSA VAKAIBALEBALE 29:15 


